મોહેં-જો-દડો અને હડપ્પીય સંસ્કૃતિ કોઈ બીજી જ કહેવાતા આદિવાસી દ્રવિડોની છે એવું જે ઠસાવવામાં આવ્યું છે તે લોથલમાંથી હવનકુંડ વગેરે મળી આવતાં નિરર્થક થયું છે અને કહેવાતી સિંધુ સંસ્કૃતિ એ કોઈ જુદી નહિ, પણ વૈદિક સંસ્કારવાળી અને સંસ્કારી હોવાથી આર્ય (સંસ્કૃત) છે, આર્ય નામની કોઈ પ્રજા નહિ. ઋગ્વેદથી લઈ સંસ્કૃત સાહિત્યમાં ‘આર્ય’ શબ્દ કોઈ વંશનો કે જાતિનો વાચક ક્યાંય મળ્યો નથી. યુરોપીયોએ આ શબ્દને વંશવાચક કે જાતિવાચક તરીકે ઠોકી બેસાડેલો છે. – કે.કા. શાસ્ત્રી]